Ribe Stifts Adresseaviser, 1848-09-12
En af de i Geiser, Ombordværende fortæller, at da Skibet med de fangne Slesvigholstenere ombord nærmede sig Eckernforde, drog endeel Baade, der alle førte den "schwartz-rothegoldene, Fane, det imøde. Besætningerne sang "Schleswig=Holstein meerumschlungen, og Fangerne, der indtil da havde forholdt sig aldeles stille og rolige, begyndte strax at vise sig muntre og livlige, ligesom de ved Landgangen strax toge Deel i den af Baadenes Besætning udførte Sang. Da Dommen, hvorefter den unge Spion "Gulichvar kjendt fortjent til at hænges og det kongelige Benaadningsbrevs Jndhold blev oplæst for ham, skal han have sat et meget frækt Ansigt op og trukket ikke saa umærkeligt paa Smilebaandet, hvad ogsaa den Herre gjorde, der modtog Fangerne. At det ærgrede Krigskibets Besætning at maatte taale dette Uvæsen, og at den havde ønsket sig Raadighed til at behandle disse Frække efter Hjertenslyst for at lære dem at vise lidt mere Respekt, er en Selvfølge. (H. Av.) Fra St. Thomas haves Efterretninger af 14. August; alt var roligt paa Øen. (H. Av.) For at henlede Medborgeres Opmærksomhed paa de forestaaende Valg til en Rigsforsamling og om muligt foranledige, at dygtige og frisindede Mænd stille sig for de Distrikter, der maatte savne Kandidater og ønske Anvisning, sammentraadte for nogen Tid siden i Kbhavn en Komitee, bestaaende af Dhrr. Professor Clausen, Journalisterne Giødwad og Hage, Magister, Skolebestyrer M. Hammerich, BankdirektørH. P. Hansen, Raadmand Meinert, Professor, Direktør for Livsforsikkringsanstalten P. Pedersen, Journalist Ploug og Etatsraad Schouw. For at opnaae sit Formaal for Hovedstadens Vedkommende indbød denne Komitee Kbhavns Borgerrepræsentanter, de Mænd, der deeltoge i et Forslagvalg for Byen ved det sidste Stændervalg i 1846, samt nogle andre, som ved deres offentlige Fremtræden have lagt konstitutionelt Sindelag for Dagen, til et Møde den 31. August, der fortsattes den 4 og 5. Septbr. Efterat man i disse Moder havde aftalt Fremgangsmaaden ved Forslagsvalget og vedtaget at udtale den politiske Forudsætning, under hvilken det skeete, og efterat Komiteen foreløbig havde henledet de Forsamledes Opmærksomhed paa 20 Mænd, hvortil Deeltagerne i Mødet efter Opfordring føiede 37 andre, saa at der foreløbig opstilledes ialt 57, foregik Valget saaledes, at kun de, der efterhaanden have erholdt Halvdelen af Stemmerne for sig, anbefales af Deeltagerne i Forsamlingen til at komme i Betragtning ved de forestaaende Valg for Kbhavn. Resultatet af disse Møder offentliggjøres herved som følger: Overbeviste om, at den Ordning af Fædrelandets indre Forhold, som skal udgaae af den forestaaende Rigsforsamling, bør være et konstitutionelt Monark bygget paa et demokratisk Grundlag, tillade vi os herved, efter forudgaaet Afstemning, at foreslaae Kbhavns Vælgere følgende Mænd, om hvis Villie og Dygtighed til at medvirke til det angivne Øiemed, vi troe at have Forvisning: H. P. Hansen, Bankdirektor (han har senere erklæret, at han ikke kan modtage det Valg, hvormed han er bleven beæret, efterat det ved de stedfundne Forhandlinger er vedtaget, at de skete Forslag skulle benyttes i en større Udstrækning, næmlig afbenyttes i et bestemt Distrikt,. M. Hammerich, Mag., Skolebestyrer. F. W. A. Læssøe, Oberstlieutenant. A. Wessely, Dispakor. G. Brock, Overretsprokurator. H. Kayser, Tømmermester. P. Pedersen, Direktør for Livsforsikkringsanstalten. N. C. Tuxen, Kapitainlieutenant i Søetaten. W. Bjerring, Prof., Lærer ved den militære Høiskole. H. P. Frederiksen, Fineerskærer. (111 Underskrivter) (Fdl.)"Berl. T." bemærket hertil For at undgaae Misforstaaelse af ovenstaaende, bør det ikke være ubemærket, at under Diskussionen om, hvorledes de Udtryk "et konstitutionelt Monarki, bygget paa et demokratisk Grundlag" ere at forstaae, blev det anerkjendt, at Udtrykkene havde et saadant Omfang, at de f. Ex. ingenlunde udelukke enten det absolute Veto, som en af Kronens Rettigheder eller et folkevalgt Tokammersystem.